Lavrov «DXR» va «LXR» hujjatlari Rossiyada qachongacha tan olinishini aytdi

Rossiya TIV rahbari Sergey Lavrov ma'lum qildiki, «DXR» va «LXR» fuqarolari hujjatlari Minsk kelishuvlari bajarilmaguniga qadar Rossiyada tan olinishi davom etadi.
18 fevral kuni Rossiya prezidenti Vladimir Putin Rossiya «Donetsk xalq respublikasi» («DXR») va «Lugansk xalq respubliksasi» («LXR») ma'muriyati tomonidan berilgan shaxsni tasdiqlovchi hujjatlarni haqiqiy deb tan olish haqidagi farmonini imzoladi.
Pasportlardan tashqari, «DXR» va «LXR»ning ta'lim olganlik haqidagi hujjatlari, tug‘ilganlik va o‘lim, nikoh qayd etilgani va nikoh bekor qilingani haqidagi guvohnomalari, shuningdek, davlat avtomobil raqamlari ham Rossiya tomonidan haqiqiy deb tan olingan.
Endi «DXR» va «LXR»da berilgan hujjatlar asosida Rossiya hududiga qonuniy kirish mumkin.
Farmonga ko‘ra, «DXR» va «LXR» pasportlari vaqtincha — Donbassdagi nizo hal etilguniga qadar tan olinib turishi aytilgandi.
Lavrovning qayd etishicha, bu masala Myunxenda o‘tgan «normand to‘rtligi» uchrashuvida ko‘tarilmagandi.
«Bunday gumanitar chora Minsk kelishuvi bandlari bajarilmaguniga qadar amalda bo‘ladi,… prezident farmoni Donbass fuqarosini bildiruvchi hujjatga ega shaxslar Rossiyaga qonuniy o‘tishi, temir yo‘l va aviatsiya transporti orqali Rossiya Federatsiyasi bo‘ylab harakatlanishiga ruxsat beradi», — degan Lavrov jurnalistlarga.
Ukraina prezidenti Petro Poroshenko Rossiya ayirmachilarga tegishli hujjatlarni tan olishini xalqaro huquqbuzarlik deb atagan.